## La Conselleria d’Educació rep una delegació de la Xina interessada en el sistema educatiu de la Comunitat Valenciana

*** El secretari autonòmic d’Educació i la secretària autonòmica d’Universitats s’han reunit amb representants de l’Institut d’Exàmens Educatius de Zheijiang
* Durant la trobada s’ha abordat la possible cooperació entre universitats i centres de secundària i formació professional**

Representants de la Conselleria d’Educació, Cultura, Universitats i Ocupació s’han reunit amb una delegació xinesa de l’Institut d’Exàmens Educatius de Zheijiang per a traslladar-los com funciona el sistema educatiu de la Comunitat Valenciana.

A la trobada ha assistit el secretari autonòmic d’Educació, Daniel McEvoy, la secretària autonòmica d’Universitats, Esther Gómez, així com directors generals de les dos àrees de la Conselleria. Per part de la delegació xinesa han assistit, entre altres, Lei Wei, vicepresident de l’institut, i Zhang Yingmin, director adjunt.

L’objectiu d’esta reunió ha sigut donar a conéixer els sistemes educatius europeus, incidint en les reformes en els sistemes d’avaluació i exàmens. En este sentit, s’ha abordat la possible cooperació entre universitats i centres de secundària i formació professional. A més, s’ha donat a conéixer els mecanismes per a la identificació i selecció de talent innovador i d’alt rendiment en la Comunitat Valenciana.

Així mateix, des de la Conselleria d’Educació han traslladat els models de selecció i formació del talent vocacional i professional, àrea en la qual la delegació ha mostrat gran interés ja que la Comunitat Valenciana és referent.

Finalment, Educació i la delegació de Zheijiang han explorat possibles vies de cooperació entre universitats de la província de Zhejiang i universitats valencianes.

Fecha: 18/11/2025